biswa921/orwiki-latest-pages-articles-raw huggingface dataset:
ଅପୂର୍ବ କିଶୋର ବୀର

ପଦାର୍ଥ ବିଜ୍ଞାନର ପ୍ରାଧ୍ୟାପକ ତଥା ବାଲେଶ୍ୱରସ୍ଥ ଫକିରମୋହନ ମହାବିଦ୍ୟାଳୟର ପ୍ରାକ୍ତନ ଅଧ୍ୟକ୍ଷ ଅଜୟ ଓ ହେମଲତା ବୀରଙ୍କ କନିଷ୍ଠ ସନ୍ତାନ ଅପୂର୍ବ କିଶୋର ବୀର । ଏ.କେ. ବୀର ଜାତୀୟ ଓ ଅନ୍ତର୍ଜାତୀୟ ସ୍ତରରେ ସଫଳ ନିର୍ଦ୍ଦେଶକ, ଚିତ୍ରୋତ୍ତଳକ (ସିନେମାଟୋଗ୍ରାଫର) ଏବଂ କାହାଣୀକାର ଭାବେ ଖ୍ୟାତି ଅର୍ଜନ କରିଛନ୍ତି । ତିନିଶହରୁ ଉର୍ଦ୍ଧ୍ୱ ସଂକ୍ଷିପ୍ତ କଥାଚିତ୍ର ସହ ପ୍ରାୟ ୫୦ଟି ପ୍ରାମାଣିକ ଚିତ୍ରର ସଫଳ ଚିତ୍ରୋତ୍ତଳକ ଶ୍ରୀବୀରଙ୍କୁ ନିର୍ଦ୍ଦେଶନା ପାଇଁ ମଧ୍ୟ ବହୁ ଜାତୀୟ ଓ ଅନ୍ତର୍ଜାତୀୟ ସମ୍ମାନ ମିଳିଛି ।

ଅପୂର୍ବ କିଶୋର ବୀର ପ୍ରଥମ ଓଡ଼ିଆ ଭାବେ ପୁନେର ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆରୁ ଚିତ୍ରୋତ୍ତଳନ ପ୍ରଶିକ୍ଷଣ ପାଇଁ ୧୯୬୯ ମସିହାରେ ନାମ ଲେଖାଇଥିଲେ । ୧୯୭୩ମସିହାରେ ପ୍ରଥମ କରି ଫିଚର ଫିଲ୍ମରେ ଚିତ୍ରୋତ୍ତଳନ କରିବାର ସୁଯୋଗ ପାଇଥିଲେ ।
 କଥାଚିତ୍ରରେ ଭୂମିକା 
 ଚିତ୍ରୋତ୍ତଳକ ଭାବରେ 
 ଆଦିମିମାଂସା
 ୨୭ଡାଉନ
 ଦାସୀ
 ବର୍ନ ଇକ୍ୱାଲ
 ନୋ ସ୍ମୋକିଙ୍ଗ
 ଗାନ୍ଧୀ
 ଅର୍ବାନ ଅକ୍ସ
 ଜୀଅନ୍ତା ଭୂତ 
 ନିର୍ଦ୍ଦେଶକ ଭାବରେ 
 ଲାବଣ୍ୟପ୍ରୀତି
 ଆଦିମୀମାଂସା (ଜାତୀୟ ସଂପ୍ରୀତି ପାଇଁ ଶ୍ରେଷ୍ଠ ଜାତୀୟ ଚଳଚ୍ଚିତ୍ର ଭାବେ ରୌପ୍ୟକମଳ, ଶ୍ରେଷ୍ଠ ଚିତ୍ରୋତ୍ତଳକ ଭାବେ ଶ୍ରୀବୀରଙ୍କୁ ରୌପ୍ୟକମଳ)
 ଆରଣ୍ୟକ
 ଶେଷଦୃଷ୍ଟି
 ମିଳନ
 ବାଜା
 ଡେଜର୍ଟ କିଙ୍ଗ
 ପୂରବ ସେ ସୂରଜ ଉଗା
 ପଦବୀ ଓ ସମ୍ମାନ 
 ପଦ୍ମଶ୍ରୀ, ୨୦୧୩ 
 ଜୟଦେବ ସମ୍ମାନ, ୨୦୧୦ 
 ଅତିଥି ପ୍ରାଧ୍ୟାପକ, ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆ, ପୁନେ ଓ ଏସ.ଏଫ.ଟି.ଆଇ, କଲିକତା 
 ଅଧ୍ୟକ୍ଷ, ବୈଷୟିକ ବିଭାଗ, ଅନ୍ତର୍ଜାତୀୟ ଚଳଚ୍ଚିତ୍ର ଉତ୍ସବ (୨୦୦୭ଠାରୁ ୨୦୧୦)
 ଅଧ୍ୟକ୍ଷ, ଅଣଫିଚର ବିଭାଗ ବିଚାରକ ମଣ୍ଡଳୀ, ୨୦୦୫ ଜାତୀୟ ଚଳଚ୍ଚିତ୍ର ଉତ୍ସବ

 ଆଧାର 

 ଅଧିକ ତଥ୍ୟ 
 
 Apurba Kishore Bir

ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଲିଉଡ଼
ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ରାଜୁ ମିଶ୍ର

ରାଜୁ ମିଶ୍ର ( ୨୬ ଅକ୍ଟୋବର ୧୯୪୯ - ୦୨ ନଭେମ୍ବର ୨୦୨୦) ଜଣେ ଓଡ଼ିଆ କଥାଚିତ୍ର ଅଭିନେତା, ନିର୍ଦ୍ଦେଶକ, ଚିତ୍ରୋତ୍ତଳକ, ସଙ୍ଗୀତ ନିର୍ଦ୍ଦେଶକ ଓ ଚିତ୍ରନାଟ୍ୟ ଲେଖକ ଥିଲେ । ସେ ପୁନେର ଭାରତୀୟ ଚଳଚ୍ଚିତ୍ର ଏବଂ ଟେଲିଭିଜନ ସଂସ୍ଥା, ପୁନେରୁ ସିନେମାଟୋଗ୍ରାଫିରେ (ଚିତ୍ରୋତ୍ତଳନ) ସ୍ୱର୍ଣ୍ଣପଦକ ଲାଭ କରିଥିଲେ ।

ବ୍ୟକ୍ତିଗତ ଜୀବନ
ରାଜୁ ୧୯୪୯ ମସିହା ଅକ୍ଟୋବର ମାସ ୨୬ ତାରିଖରେ ଜଟଣୀର ଗୋପବନ୍ଧୁ ନଗରର ଏକ ସଙ୍ଗୀତମୟ ପରିବାରରେ ଜନ୍ମଗ୍ରହଣ କରିଥିଲେ । ପିତା ବିମଳ ମିଶ୍ର ଜଣେ ତବଲା ବାଦକ ଓ ମାତା ସୁମତୀ ଦେବୀ ଜଣେ କଣ୍ଠଶିଳ୍ପୀ ଥିଲେ । ଉଭୟ ଆକାଶବାଣୀ କଟକର ସ୍ୱୀକୃତିପ୍ରାପ୍ତ କଳାକାର ଥିଲେ । ରାଜୁ କିନ୍ତୁ ବିଧିବଦ୍ଧ ସଙ୍ଗୀତ ଶିକ୍ଷା କରି ନଥିଲେ । ନିଜ ଉଦ୍ୟମରେ ହାରମୋନିୟମ ଆଦି ବଜେଇବା ଶିଖିଥିଲେ । ଜଟଣୀ ହାଇସ୍କୁଲ ଓ ନିରାକାରପୁର କଲେଜରୁ ସେ ଶିକ୍ଷାଗ୍ରହଣ କରିଥିଲେ । ପିଲାଦିନୁ ଫଟୋଗ୍ରାଫୀର ସଉକ ଯୋଗୁ, ସିନେମାଟୋଗ୍ରାଫିରେ ଶିକ୍ଷା କରିବା ପାଇଁ ସେ ଭାରତୀୟ ଚଳଚ୍ଚିତ୍ର ଏବଂ ଟେଲିଭିଜନ ସଂସ୍ଥା, ପୁନେରେ ଯୋଗ ଦେଇଥିଲେ । ସେ ପ୍ରତିମା ମଞ୍ଜରୀଙ୍କୁ ବିବାହ କରିଥିଲେ । ମୋହିତ ଓ ପୁନିତ ନାମରେ ତାଙ୍କର ଦୁଇ ପୁଅ ଅଛନ୍ତି ।

ଚଳଚ୍ଚିତ୍ର ଜୀବନ
ସର୍ବସାକ୍ଷୀ ନାମକ ଏକ ମରାଠୀ ଚଳଚ୍ଚିତ୍ରରେ ସେ ପ୍ରଥମେ ସିନେମାଟୋଗ୍ରାଫି କରିଥିଲେ । ଏହି ଚଳଚ୍ଚିତ୍ର ଜାତୀୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲା । ୧୯୭୮ ମସିହାରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା କବି ସମ୍ରାଟ ଉପେନ୍ଦ୍ର ଭଞ୍ଜ । ଏହାପରେ ୧୯୮୧ ମସିହାରେ ସେ ଓଡ଼ିଆ ଚଳଚ୍ଚିତ୍ର ଉଲ୍‌କାରେ ସେ ଅଭିନୟ କରିବା ସହ ଚିତ୍ରୋତ୍ତଳକ ଓ ସଙ୍ଗୀତକାର ଭାବରେ କାର୍ଯ୍ୟ କରିଥିଲେ । ସେ ୨୦ରୁ ଅଧିକ ଓଡ଼ିଆ, ହିନ୍ଦୀ, ଆସାମୀ, ମରାଠୀ ଓ ବଙ୍ଗଳା କଥାଚିତ୍ରରେ ସିନେମାଟୋଗ୍ରାଫର ବା ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ୧୯୮୬ ମସିହାର ଚଳଚ୍ଚିତ୍ର ଯୋର ଯା'ର ମୂଲକ ତାର ତାଙ୍କ ନିର୍ଦ୍ଦେଶିତ ପ୍ରଥମ ଓଡ଼ିଆ ଚଳଚ୍ଚିତ୍ର ଥିଲା । ତାଙ୍କର ଶେଷ ଓଡ଼ିଆ ଚଳଚ୍ଚିତ୍ର ଥିଲା କୋଟିଏରେ ଗୋଟିଏ ମନ ।

 ଚଳଚ୍ଚିତ୍ରରେ ଭୂମିକା 
କଥାଚିତ୍ରମୁକ୍ତିଲାଭ ବର୍ଷ ଭୂମିକାଜଗା ହାତରେ ପଘା ୧୯୮୬ଚିତ୍ରୋତ୍ତଳକଯୋର ଯା'ର ମୂଲକ ତାର ୧୯୮୬ନିର୍ଦ୍ଦେଶକ, ଚିତ୍ରୋତ୍ତଳକ, କାହାଣୀ, ପଟ୍ଟଲେଖାସତ କେବେ ଲୁଚି ରହେନା ୧୯୮୫ଚିତ୍ରୋତ୍ତଳକଜନନୀ ୧୯୮୪ଚିତ୍ରୋତ୍ତଳକଉଲ୍‌କା ୧୯୮୧ସଙ୍ଗୀତକାର, ଅଭିନେତା
ପୁରସ୍କାର ଓ ସମ୍ମାନ
 ଜୟଦେବ ପୁରସ୍କାର, ୨୦୧୨ 
 ଫିଟଫାଟ ବାଇସ୍କୋପ ପୁରସ୍କାର, ୨୦୧୨ 
 ଗୁରୁ କେଳୁଚରଣ ମହାପାତ୍ର ପୁରସ୍କାର, ୨୦୨୦

ମୃତ୍ୟୁ
୨୦୨୦ ନଭେମ୍ବର ୨ ତାରିଖରେ ରାଜୁ ମିଶ୍ରଙ୍କର ହୃଦ୍‌ଘାତରେ ମୃତ୍ୟୁ ଘଟିଥିଲା ।

ଆଧାର

 ବାହାର ଆଧାର 

 

ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
କାର୍ତ୍ତିକେୟ

ପୁରାଣାନ୍ତର ମତରେ ଅଗ୍ନିଦେବ ସପ୍ତର୍ଷିମାନଙ୍କ ଭାର୍ଯ୍ୟାମାନଙ୍କ ରୂପରେ ମୋହିତ ହେବାର ଜାଣି ପାରି ତାଙ୍କ ସ୍ତ୍ରୀ ସ୍ୱାହାଦେବୀ ଅରୁନ୍ଧତୀଙ୍କ ଛଡ଼ା ଅନ୍ୟ ଛଅ ଜଣ ଋଷିପତ୍ନୀଙ୍କ ରୂପ ଛଅଥର ଧାରଣ କରି ଅଗ୍ନିଙ୍କ ସହିତ ଛଥର ବିହାର କଲେ ଓ ଅଗ୍ନିଙ୍କ ବୀର୍ଯ୍ୟ କାଞ୍ଚନ କୁଣ୍ଡରେ ପଡ଼ିବାରୁ ସେହି ତେଜୋମୟ ରେତରୁ କାର୍ତ୍ତିକେୟ ଜନ୍ମିଲେ ।
 ପୌରାଣିକ 
ପୁରାଣମତେ ମହାଦେବ ପାର୍ବତୀଙ୍କୁ ସହବାସ କରିବା ସମୟରେ ଅଗ୍ନି କପୋତରୂପ ଧାରଣ କରି ଲୁଚି ରହିଥିଲେ । ମହାଦେବଙ୍କ ରେତ ସ୍ଖଳିତ ହେବାରୁ ପାର୍ବତୀ ସେହି ଉଗ୍ରତେଜଃସମ୍ପନ୍ନ ତେଗଃକୁ ଗର୍ଭରେ ଧାରଣ କରିବାକୁ ଅସମର୍ଥ ହେବାରୁ ତାହା ଅଗ୍ନିଙ୍କ ଉପରେ ପତିତ ହେଲା । ଅଗ୍ନି ତାହା ସମ୍ଭାଳି ନ ପାରି ସ୍ୱର୍ଗଗଙ୍ଗାରେ ପକାଇଲେ । ଗଙ୍ଗା ତାହାକୁ ସମ୍ଭାଳି ନପାରି ଶରବଣରେ ପକାଇଲେ । ସେହି ସମୟରେ କୃତ୍ତିକାଦି ଛଅ ଜଣ ଋଷିପତ୍ନୀ ଗଙ୍ଗାକୁ ଗାଧୋଇବାକୁ ଆସୁ ଆସୁ ଉକ୍ତ ରେତକୁ ଦେଖି ଯତ୍ନପୂର୍ବକ ରଖିବାରୁ ସେଥିରୁ ଛଅଟି ମୁଖଯୁକ୍ତ ଗୋଟିଏ କୁମାର ଜାତ ହୋଇ ଛଅ ମାଆଙ୍କଠାରୁ ସ୍ତନ୍ୟ ପିଇଲେ । କାର୍ତ୍ତିକେୟ କୁମାରବ୍ରତଧାରୀ ଥିଲେ । ଏହାଙ୍କର ଅନ୍ୟନାମ ଗଙ୍ଗାପୁତ୍ର, ସ୍କନ୍ଧ, କୁମାର, ଶରଜନ୍ମା, କ୍ରୌଞ୍ଚଦାରଣ, ଷଣୁଖ, ଷଡ଼ାନନ, ସେନାନୀ, ତାରକଜିତ୍, ଅଗ୍ନିକୁମାର, ଅଗ୍ନିଭୁ, ଗୁହ । ଏହାଙ୍କ ବାହାନ ମୟୂର । ଏ ଶରଦ୍ୱାରା କ୍ରୌଞ୍ଚ ପର୍ବତକୁ ବିଦ୍ଧ କରିଥିଲେ । ଏ ଦେବସେନାଙ୍କ ସେନାପତି ହୋଇ ତାରକାସୁରଙ୍କୁ ଯୁଦ୍ଧରେ ବଧ କରିଥିଲେ ।
 ବାହନ 
କାର୍ତ୍ତିକେୟଙ୍କର ବାହାନ ହେଉଛି ମୟୂର । ତାରକାସୁରର ବିନାଶ ପାଇଁ ତାଙ୍କୁ ଯେତେବେଳେ ବିଭିନ୍ନ ଦେବଦେବୀ ବିଭିନ୍ନ ଆୟୁଧ ଓ ଭୂଷଣ ଦାନ କରୁଥିଲେ, ସେତିକି ବେଳେ ଗରୁଡ଼ ନିଜର ପୁତ୍ର ମୟୁରଙ୍କୁ ତାଙ୍କୁ ଦାନ କରିଥିଲେ । ସେହି ଗରୁଡ଼ ପୁତ୍ର ମୟୁର ହେଲେ କାର୍ତ୍ତିକେୟଙ୍କ ବାହନ ।
ଅନ୍ୟ ଏକ ପୌରାଣିକ ଉପାଖ୍ୟାନ ଅନୁସାରେ, ଦକ୍ଷିଣ ଭାରତର ମୟୁରପୁର ପର୍ବତଠାରେ କାର୍ତ୍ତିକେୟ ତାରକାସୁରକୁ ବିନାଶ କରିଥିଲେ ଏବଂ ତାରକାସୁର ଏକ ମୟୂର ରୂପରେ ପୁନର୍ଜନ୍ମ ନେଇଥିଲା । ସ୍କନ୍ଧପୁରାଣର ବୀରମହେନ୍ଦ୍ର କାଣ୍ଡ ଅନୁସାରେ, ମୟୂର ଏକ ଅସୁର । ସେ କାର୍ତ୍ତିକେୟଙ୍କ ସହ ଯୁଦ୍ଧ କରିଥିଲା । ମହାଭାରତ ଆଦିପର୍ବର ୬୫ ଅଧ୍ୟାୟ ଅନୁସାରେ, ମୃତ୍ୟୁ ପରେ ମୟୂର ବିଶ୍ୱ ନାମକ ଏକ ରାଜା ରୂପେ ପୁନର୍ଜନ୍ମ ଗ୍ରହଣ କରିଥିଲା ।
 ଆଧାର 

 ଅଧିକ ତଥ୍ୟ 

 କାର୍ତ୍ତିକେୟଙ୍କ ଜନ୍ମ ରହସ୍ୟ, ଧରିତ୍ରୀ
 Murugan Bhakti Website
 Subrahmanya Swami Temple of Payyanur
 http://www.highgatehillmurugan.org/
 Swami Sivananda's book on Lord Kartikeya; also available on PDF.

ଶ୍ରେଣୀ:ହିନ୍ଦୁ ଧର୍ମ
ଶ୍ରେଣୀ:ହିନ୍ଦୁ ଦେବତା
ଥୁକୁଲ୍

ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶନାରେ ନିର୍ମିତ  ଓଡ଼ିଆ କଥାଚିତ୍ର ଥୁକୁଲ୍ ୨୦୧୨ ମସିହାରେ ମୁକ୍ତିଲାଭ କରିଥିଲା । 

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ମହାନ୍ତି ଓ ଅର୍ଚ୍ଚିତା ସାହୁ ।

 ଅଭିନୟରେ 
ଓଡ଼ିଆ କଥାଚିତ୍ର ‘ଥୁକୁଲ୍’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ:
 ବାବୁସାନ
 ଅର୍ଚ୍ଚିତା ସାହୁ
 ପ୍ରକୃତି ମିଶ୍ର
 ସମରେଶ ରାଉତରାୟ
 କୁନା ତ୍ରିପାଠୀ
 ଶ୍ରୀତମ ଦାସ
 ପୁପିନ୍ଦର ସିଂହ
 ଇଲୁ ବାନାର୍ଜୀ
 ଅପରାଜିତା ମହାନ୍ତି
 ମୀନକେତନ

 ଗୀତ ଓ ସଙ୍ଗୀତ 
 ସଙ୍ଗୀତକାର: ପ୍ରଶାନ୍ତ ନନ୍ଦ
 ଗୀତିକାର: ପ୍ରଶାନ୍ତ ନନ୍ଦ
 ପ୍ରଚ୍ଛଦପଟ ଗାୟକ: ଉଦିତ ନାରାୟଣ, ବାବୁଲ ସୁପ୍ରିଓ, କ୍ରିଷ୍ଣା, ସାଧନା ସରଗମ, ପ୍ରଶାନ୍ତ ମୁଦୁଲି, ଶୁଭାଶିଷ ମହାକୁଡ଼, ସଂଗ୍ରାମ, ପମି, ଇରା ମହାନ୍ତି, ସୋହିନୀ, ସଙ୍ଗୀତା ଗୋସାଇଁ

 ଟୀକା 

 ବାହାର ଆଧାର 
 orissadiary.com: NRO to produce Odia film 'Thukulu'; Babusan, Archita, Prakruti Mishra in lead roles 
 articles.timesofindia.indiatimes.com: Prasanta Nanda set to direct film on triangular love story
 

ଶ୍ରେଣୀ:୨୦୧୨ର ଓଡ଼ିଆ କଥାଚିତ୍ର
ମାଳତୀ ଚୌଧୁରୀ

ମାଳତୀ ଚୌଧୁରୀ  (୨୬ ଜୁଲାଇ ୧୯୦୪ - ୧୫ ମାର୍ଚ୍ଚ ୧୯୯୮) ଜଣେ ସ୍ୱାଧୀନତା ସଂଗ୍ରାମୀ ଥିଲେ । ମାଳତୀ ୨୬ ଜୁଲାଇ ୧୯୦୪ରେ  ଏକ ବ୍ରାହ୍ମ ପରିବାରରେ ବାପା ବାରିଷ୍ଟର କୁମୁଦ ନାଥ ସେନ ଓ ମାଆ ସ୍ନେହଲତା ସେନଙ୍କଠାରୁ ଜନ୍ମ ନେଇଥିଲେ । ୨.୫ ବର୍ଷ ବୟସରେ ବାପାଙ୍କୁ ହରାଇ ସେ ମାଆଙ୍କ ଦେଇ ପରିପାଳିତ ହୋଇଥିଲେ । ବିଶ୍ୱକବି ରବିନ୍ଦ୍ରନାଥ ତାଙ୍କୁ ସ୍ନେହରେ ମିନୁ ଓ ଗାନ୍ଧୀଜୀ ତାଙ୍କୁ ତୁଫାନୀ  ନାମରେ ଡାକୁଥିଲା ବେଳେ ସେ ଓଡ଼ିଶାବାସୀଙ୍କ ଆଦରଣୀୟ ନୂମା (ନୂଆ ମା) ଭାବେ ପରିଚିତ ଥିଲେ । ସ୍ୱାଧୀନତା ସଂଗ୍ରାମର ପ୍ରଜାମଣ୍ଡଳ ଆନ୍ଦୋଳନରେ ସେ ଏତେ ମାତ୍ରାରେ ଜଡ଼ିତ ଥିଲେ ଇଂରେଜ ସରକାର ତାଙ୍କୁ "ଜୋଆନ୍‌ ଅଫ୍‌ ଆର୍କ" ନାମେର ସମ୍ବୋଧନ କରୁଥିଲେ। 

ଜୀବନୀ
ମାଳତୀ ଦେବୀଙ୍କର ବିପ୍ଳବୀ ଚିନ୍ତାଧାରାକୁ ଅଧିକ ପ୍ରେରିତ କରିଥିଲେ ତାଙ୍କ ସ୍ୱାମୀ ନବକୃଷ୍ଣ ଚୌଧୁରୀ। ବିବାହ ପରେ ସେ ଓ ତାଙ୍କ ସ୍ୱାମୀ ଜଗତସିଂହପୁର ଜିଲ୍ଲାର ତରିକୁନ୍ଦ ଗ୍ରାମରେ ରହୁଥିଲେ। ଜୀବିକା ନର୍ବାହ କରିବା ପାଇଁ ସେ କୃଷି ଓ ଗୋ ପାଳନ କରୁଥିଲେ। ଗ୍ରାମରେ ରହିବବେଳେ ସେ ଘର ଘର ବୁଲି ମହିଳାମାନଙ୍କୁ ସେମାନଙ୍କ ଅଧିକାର ବିଷୟରେ ସଚେତନ କରାଇବା ସହ ତାଙ୍କୁ ସ୍ୱାଧୀନତା ସଙ୍ଗ୍ରାମରେ ସହେଯାଗ କରିବା ପାଇଁ ଅନୁରୋଧ କରୁଥିଲେ।

 ସାମାଜିକ କାମ ଓ ରାଜନୀତି 
thumb|ଗାନ୍ଧୀଜୀ ତାହାଙ୍କୁ "ତୋଫାନି" ବୋଲି ଡାକୁଥିଲେ
ବିଭା ହେବାପରେ ସେ ଓଡ଼ିଶାରେ ବସବାସ କରୁଥିଲେ ଓ ଓଡ଼ିଶା ତାହାଙ୍କର କର୍ମଭୂମି ପାଲଟିଥିଲା । ଚୌଧୁରୀ ଦମ୍ପତି ଏକ ଛୋଟ ଗାଁ ଅନଖିଆରେ ବସବାସ କରୁଥିଲେ, ଯାହା ଏବେକାର ଜଗତସିଂହପୁର ଜିଲ୍ଲାରେ ଅବସ୍ଥିତ । ସେଠାରେ ନବକୃଷ୍ଣ ଚାଷବାସ ଆରମ୍ଭ କରିଥିଲେ ଓ ଆଖୁର ଫସଲ ଉତ୍ପାଦନ ବଢ଼ାଇବା ଉପରେ କାମ କରୁଥିଲେ । ଚାଷ ଛଡ଼ା ଆଖପାଖ ଗାଁମାନଙ୍କ ସହ ସହଯୋଗ ବଢ଼ାଇବା ସେମାନଙ୍କ ମୂଳ ଉଦ୍ଦେଶ୍ୟ ଥିଲା । ସେ ଅନୁଗୋଳର ବାଜିରାଉତ ଛାତ୍ରାବାସ, ଉତ୍କଳ ନବଜୀବନ ମଣ୍ଡଳ ଓ ଚମ୍ପତିମୁଣ୍ଡାର ଜୀବନ ବିଦ୍ୟାଳୟ ପ୍ରତିଷ୍ଠା କରିଥିଲେ ।
ସେ ହେଉଛନ୍ତି ପ୍ରଥମ ଓଡ଼ିଆ ମହିଳା ଯେ କିଶୋରୀ ବୟସରେ ସ୍ୱାଧୀନତା ସଂଗ୍ରାମରେ ଭାଗନେଇଥିଲେ। ୧୯୨୦ ମସିହା ଅସହେଯାଗ ଆନ୍ଦୋଳନରେ ସେ ଭାଗନେଇଥିଲେ। ନିଜର ପ୍ରେଚଷ୍ଟାରୁ ସେ ଇଞ୍ଚୁଡ଼ି ଓ କୁଜଙ୍ଗରୁ ପ୍ରଥମେ ଶହେରୁ ଉର୍ଦ୍ଧ୍ୱ ମହିଳାଙ୍କୁ ଆଣି ୧୯୩୦ ମସିହା ଲବଣ ସତ୍ୟାଗ୍ରହରେ ଯୋଗ ଦେଇଥିଲେ। ନାରୀମାନଙ୍କ ନିରକ୍ଷରତା ହିଁ ତାଙ୍କୁ ଦୁର୍ବିସହ ଜୀବନ ବିତାଇବାକୁ ବାଧ୍ୟ କରୁଥିବା କଥା ସେ ଜାଣିଥିଲେ। ତେଣୁ ସେ ନିଜ ଗ୍ରାମରେ ଥିବାବେଳେ ରାତ୍ରି ପାଠଶାଳା ଆରମ୍ଭ କରିଥିଲେ।  

 ପୁରସ୍କାର ଓ ସମ୍ମାନ 
 ଯମୁନାଲାଲ ବଜାଜ ପୁରସ୍କାର, ୧୯୮୮
 ଆଧାର 

ଶ୍ରେଣୀ:୧୯୦୪ ଜନ୍ମ
ଶ୍ରେଣୀ:୧୯୯୮ ମୃତ୍ୟୁ
ଶ୍ରେଣୀ:ବ୍ରାହ୍ମ
ଶ୍ରେଣୀ:ଭାରତୀୟ ନାରୀ ସଂଗ୍ରାମୀ
ଶ୍ରେଣୀ:ଶାନ୍ତିନିକେତନ ସହ ଯୋଡ଼ା ବ୍ୟକ୍ତି
ଶ୍ରେଣୀ:ବିହାରରେ ଜନ୍ମିତ ଲୋକ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ମନୋବିଜ୍ଞାନ

ବିଜ୍ଞାନର ଯେଉଁ ବିଭାଗରେ ମନସ୍ତୋତ ଓ ଏହାର ଅନ୍ୟ ବିଶେଷତ୍ୱ ବିଷୟରେ ଆଲୋଚନା କରାଯାଏ ତାହାକୁ ମନୋବିଜ୍ଞାନ କୁହାଯାଏ ।

 ଆଧାର 

 ଅଧିକ ତଥ୍ୟ 

 
 
 American Psychological Association
 Association for Psychological Science
 Discovering Psychology. (2001). The History of Psychology:Contemporary Foundations
 The Florida State University PSYCHOLOGY.(2011).HISTORY 

ଶ୍ରେଣୀ:ବିଜ୍ଞାନ
ଶ୍ରେଣୀ:ଚିକିତ୍ସା ବିଜ୍ଞାନ
ଗାଣିତିକ ବିଜ୍ଞାନ

ବିଜ୍ଞାନର ଯେଉଁ ବିଭାଗରେ ଗଣିତ ଏବଂ ଏହା ସମ୍ବନ୍ଧୀୟ ଅନ୍ୟ ବିଶେଷତ୍ୱ ଗୁଡିକର ଆଲୋଚନା ହୋଇଥାଏ ତାହାକୁ ଗାଣିତିକ ବିଜ୍ଞାନ () କୁହାଯାଏ । ଯଦିଓ ପାଠ୍ୟ ପୁସ୍ତକ ଗୁଡ଼ିକରେ ଏହାକୁ ଗାଣିତିକ ଢାଞ୍ଚାରେ ପଠାଯାଇଥାଏ କିନ୍ତୁ ସବୁବେଳେ ଏହା ଗଣିତର ଉପ-ବିଭାଗ ଭାବେ ଗ୍ରହଣୀୟ ନୁହେଁ । ଯଥା ପରିସଂଖ୍ୟାନ, ଗାଣିତିକ ନିୟମ ଉପରେ ଆଧାରିତ ହେଲେହେଁ ଏହା ସାମାଜିକ ବିଜ୍ଞାନ, କମ୍ପ୍ୟୁଟର ବିଜ୍ଞାନ, ଅର୍ଥନୀତି ଆଦି ବିଷୟ ସହ ସମାନ୍ତରାଳ ଭାବେ ଉନ୍ନତି ହୋଇଥାଏ ।

କେତେକ ଅନୁଷ୍ଠାନ ଗାଣିତିକ ବିଜ୍ଞାନ ବିଷୟରେ ସ୍ୱତନ୍ତ୍ର ପାଠ୍ୟଖସଡା ପ୍ରସ୍ତୁତ କରିଥାନ୍ତି ।

 ବୈଦିକ ଗଣିତ 

ଗଣିତ ଶାସ୍ତ୍ରକୁ ଭାରତର ଅବଦାନ ଅତି ଗୁରୁତ୍ତ୍ୱପୂର୍ଣ୍ଣ । ବୈଦିକ ୟୁଗରୁ ଭାରତରେ ଜ୍ୟାମିତି ତଥା ଗଣିତ ଶାସ୍ତ୍ରର ପୂର୍ଣ୍ଣ ବିକାଶ ହୋଇ ସାରିଥିବା ସୂଚନା ମିଳେ । ଗୋବର୍ଦ୍ଧନ ମଠ, ପୁରୀର ଶଙ୍କରାଚାର୍ଯ୍ୟ ଜଗଦ୍‌ଗୁରୁ ସ୍ୱାମୀ ଶ୍ରୀ ଭାରତୀକୃଷ୍ଣ ତୀର୍ଥଜୀ ମହାରାଜ ୧୬ଟି ଅତି ସରଳ ସୂତ୍ର ବେଦରୁ ଉଦ୍ଧାର କରିଥିଲେ ଯାହାକୁ ଆଧାରକରି ବୈଦିକ ଗଣିତ ଆମ ସମୟରେ ପ୍ରଚଳିତ ହେବାର ସୁଯୋଗ ପାଇଲା ।

 ଆଧାର 

 ବାହାର ଲିଙ୍କ 
Division of Mathematical Sciences at the National Science Foundation, including a list of disciplinary areas supported
Faculty of Mathematical Sciences  at University of Khartoum, offers academic degrees in Mathematics, Computer Sciences and Statistics
Mission statement of the Mathematical Sciences Research Institute
Institute overview  of the Isaac Newton Institute for Mathematical Sciences
Mathematical Sciences in the U.S. 2009 Budget   in a report from the AAAS

ଶ୍ରେଣୀ:ବିଜ୍ଞାନ
ଶ୍ରେଣୀ:ଗଣିତ
ସୁକାନ୍ତ ପାଣିଗ୍ରାହୀ

ସୁକାନ୍ତ ପାଣିଗ୍ରାହୀ ଓଡ଼ିଶାରେ ଗଞ୍ଜାମ ଜିଲ୍ଲାର ଆସ୍କାରେ ତାଙ୍କ ଜନ୍ମଭୂମି । ସେ ବଲିଉଡ୍ ଚଳଚ୍ଚିତ୍ର ଜଗତରେ ଜଣେ ନିର୍ଦ୍ଦେଶକ, କଳା ନିର୍ଦ୍ଦେଶକ, ପ୍ରଡକ୍ସନ୍ ଡିଜାଇନର୍ ଭାବରେ କାମ କରିଆସିଛନ୍ତି ।

 ଫିଲ୍ମରେ ଭୂମିକା 
 ନିର୍ଦ୍ଦେଶକ ଭାବରେ 
ଆଟ୍‌ଲାସ୍ 
 କଳା ନିର୍ଦ୍ଦେଶକ ଭାବରେ 
 ଜୋକର୍ (୨୦୧୨)
 ଜାନେ କାହାଁ ସେ ଆଇ ହେ (୨୦୧୦)
 ଦେବ୍ ଡି (୨୦୦୯)
 କର୍ଜ (୨୦୦୮)
 ଟଶନ୍ (୨୦୦୮)
 ଆଜା ନଚ୍‌ଲେ (୨୦୦୭)
 ଚକ ଦେ ଇଣ୍ଡିଆ (୨୦୦୭)
 କେପ୍ କର୍ମା (୨୦୦୭)
 ଜୟ୍ ସନ୍ତୋଷୀ ମା (୨୦୦୬)
 ଗଙ୍ଗାଜଲ୍ (୨୦୦୩)
ଏହା ବ୍ୟତିତ ହିନ୍ଦୀ ଚଳଚ୍ଚିତ୍ର "ବଚ୍‌ନା ଏ ହସିନୋ" (୨୦୦୮)ରେ ଟାଇଟଲ୍ ସଙ୍ଗ୍ର ଭିଡିଓରେ ସେଟ୍ ନିର୍ମାଣ କରିଥିଲେ । ହିନ୍ଦୀ ଚଳଚ୍ଚିତ୍ର "ଫିଜା"(୨୦୦୦)ରେ ସହଜୋଗି କଳା ନିର୍ଦ୍ଦେଶକ ଭାବେ କାର୍ଯ୍ୟ ତୁଲେଇ ଥିଲେ ।

 ପ୍ରଡକ୍ସନ୍ ଡିଜାଇନର୍ ଭାବରେ 
 ଏକ୍ ଥା ଟାଇଗର୍ (୨୦୧୨)
 ହମ୍ ତୁମ୍ ସବାନା (୨୦୧୧)
 ନୋ ୱନ୍ କିଲଡ୍ ଜେସିକା (୨୦୧୧)
 ଭୋପାଲ୍: ଏ ପ୍ରେୟର୍ ଫର୍ ରେନ୍ (୨୦୧୧)
 ବଦ୍‌ମାସ୍ କମ୍ପାନି (୨୦୧୦)
 ପ୍ରିନ୍ସ (୨୦୧୦)
 ଦିଲ୍ ବୋଲେ ହଡିପ୍ପା (୨୦୦୯)
 ଦେବ୍ ଡି (୨୦୦୯)
 ଝୁମ୍ ବରାବର୍ ଝୁମ୍ (୨୦୦୭)

 ପୁରସ୍କାର 
୨୦୦୯ : ଚଳଚ୍ଚିତ୍ର ଦେବ୍ ଡିରେ ସର୍ବୋତ୍ତମ କଳା ନିର୍ଦ୍ଦେଶନା ପାଇଁ ଏସିଆ ପାସିଫିକ୍ ସମ୍ମାନ ମିଳିଥିଲା 

୨୦୦୪ : ଚଳଚ୍ଚିତ୍ର ଗଙ୍ଗାଜଲ୍ରେ ସର୍ବୋତ୍ତମ କଳା ନିର୍ଦ୍ଦେଶନା ପାଇଁ ସ୍କ୍ରିନ୍ ବିକ୍ଲି ପୁରସ୍ଜାର ଓ ଜି ସିନେ ପୁରସ୍ଜାର ପାଇଁ ମନୋନିତ କରାଜାଇଥିଲା ।

 ଆଧାର 

 ବାହାର ଲିଙ୍କ 
 
  
 ଫେସ୍‌ବୁକ୍ରେ ସୁକାନ୍ତ ପାଣିଗ୍ରାହୀ

ଶ୍ରେଣୀ:୧୯୭୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ
ଘଣ୍ଟେଶ୍ୱର ଗୁରୁ

ଘଣ୍ଟେଶ୍ୱର ଗୁରୁ ଭାରତର ଓଡ଼ିଶାରେ ଜନ୍ମ ଗ୍ରହଣ କରିଥିବା ଜଣେ ଜଣାଶୁଣା ସିନେ ଅଭିନେତା । ସେ ବଲିଉଡ୍ ସିନେମା ଜଗତରେ ଜଣେ ଅଭିନେତା, ନିର୍ଦ୍ଦେଶକ ଭାବରେ କାମ କରିଆସିଛନ୍ତି ।

 ଫିଲ୍ମରେ ଭୂମିକା 
 ନିର୍ଦ୍ଦେଶକ ଭାବରେ 

 ଆଧାର 

http://www.breakingnewsonline.net/entertainment/6718-ghanteshwar-guru-in-dil-toh-baccha-hai-ji.html 

 ବାହାର ଆଧାର 
 

ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ
ହାତଲେଖା ପରଖ

Tofazzal {prettyurl|Graphology}}

ହାତଲେଖା ପରଖ ଏକ ଭ୍ରମବୈଜ୍ଞାନିକ "they simply interpret the way we form these various features on the page in much the same way ancient oracles interpreted the entrails of oxen or smoke in the air. I.e., it's a kind of magical divination or fortune telling where 'like begets like.'" "On the other hand, in properly controlled, blind studies, where the handwriting samples contain no content that could provide non-graphological information upon which to base a prediction (e.g., a piece copied from a magazine), graphologists do no better than chance at predicting the personality traits"entry in The Skeptic Encyclopedia of Pseudoscience. "In summary, then, it seems that graphology as currently practiced is a typical pseudoscience and has no place in character assessment or employment practice. There is no good scientific evidence to justify its use, and the graphologists do not seem about to come up with any." ପଢ଼ା ଏବଂ ବିଶ୍ଳେଷଣ ଯାହା ହାତଲେଖାକୁ, ବିଶେଷ କରି ମଣିଷର ମାନସିକତାକୁ ନେଇ କରାଯାଇଥାଏ । ଡାକ୍ତରୀ ବିଜ୍ଞାନରେ, ଏହା ମସ୍ତିଷ୍କ ଓ ସ୍ନାୟୁ ତନ୍ତ୍ରରେ ଥିବା ରୋଗ ଗୁଡ଼ିକୁ ହାତଲେଖା ମାଧ୍ୟମରେ ପରଖିବାରେ ସାହାଯ୍ୟ କରିଥାଏ । The term is sometimes incorrectly used to refer to forensic document examination.

 ଟୀକା
ସାମାଜିକ ବିଜ୍ଞାନ

ବିଜ୍ଞାନର ଯେଉଁ ବିଭାଗରେ ସମାଜ ଏହାର ଚଳଣି, ଆଚରଣ ବିଧି, ନୀତି, ନିୟମ ଇତ୍ୟାଦି ବିଷୟରେ ଆଲୋଚନା ଓ ପଠନ କରାଯାଇଥାଏ ତାହାକୁ ସାମାଜିକ ବିଜ୍ଞାନ କୁହାଯାଇଥାଏ ।http://www.esrc.ac.uk/about-us/what-is-social-science/

 ବିଭାଗ 
thumb|Bulletin of the British Library of Political Science (1913) (14597864379)ଏଥିରେ ଥିବା ବିଭାଗଗୁଡ଼ିକ ହେଲା:
 ନୃବିଜ୍ଞାନ(Anthropology)
 ଜନ ସଂଚାର ଶିକ୍ଷା(Communication studies)
 ଅର୍ଥଶାସ୍ତ୍ର(Economics)
 ଶିକ୍ଷା(Education)
 ଭୂଗୋଳ(Geography)
 ଇତିହାସ(History)
 ଆଇନ(Law)
 ଭାଷା(Language)
 ରାଜନୀତି ବିଜ୍ଞାନ(Political Science)
 ମନୋବିଜ୍ଞାନ(Psychology)
 ସମାଜ ବିଜ୍ଞାନ(Sociology)

 ଇତିହାସ 

 ଆଧାର 

ଶ୍ରେଣୀ:ବିଜ୍ଞାନ
ଅରିନ୍ଦମ ରାୟ

ଅରିନ୍ଦମ ରାୟ ଜଣେ ଓଡ଼ିଆ କଥାଚିତ୍ର ଅଭିନେତା ।

 ସିନେମା ଜୀବନ 
୨୦୦୬ ମସିହାରେ ପ୍ରେମ ଋତୁ ଆସିଲାରେ କଥାଚିତ୍ରରୁ ଅଭିନେତା ଜୀବନ ଆରମ୍ଭ କରିଥିଲେ ।

 ଅଭିନୀତ ଓଡ଼ିଆ କଥାଚିତ୍ର 
 ରାମ, ୨୦୨୩
 ରୋମିଓ ଜୁଲିଏଟ, ୨୦୧୭
 ତୋର ଦିନେକୁ ମୋର ଦିନେ, ୨୦୧୬
 ଭଉଁରୀ, ୨୦୧୫
 କଳ୍‌କୀ, ୨୦୧୫
 ଲଭ୍ ୟୁ ହେମେଶା, ୨୦୧୫
 ଇସ୍କ ତୁ ହି ତୁ, ୨୦୧୫
 ଡାଡି, ୨୦୧୪
 ମୁଁ ରାଜା ତୁ ରାଣୀ, ୨୦୧୪
 ଅଶୋକ ସମ୍ରାଟ, ୨୦୧୩
 ପାରିବେନି କେହି ଅଲଗା କରି, ୨୦୧୩
 ପର୍ଶୁରାମ, ୨୦୧୨
 ରଜାଝିଅ ସଂଗେ ହେଇଗଲା ଭାବ, ୨୦୧୨
 ଗୁଡ୍ ବୟ, ୨୦୧୨
 କ୍ରିମିନାଲ୍, ୨୦୧୧
 ହିରୋ, ୨୦୧୧
 ତୁ ମୋ ଗାର୍ଲ୍ ଫ୍ରେଣ୍ଡ୍, ୨୦୧୧
 ତୁ ଥା ମୁଁ ଯାଉଛି ରୁଷି, ୨୦୧୦
 ମୁଁ ତତେ ଲଭ୍ କରୁଛି, ୨୦୦୭
 ମିତରେ ମିତ, ୨୦୦୯
 ତୁମେ ହିଁ ସାଥୀ ମୋର, ୨୦୦୯
 ମୁଁ ସପନର ସୌଦାଗର, ୨୦୦୮
 ତୋ ପାଇଁ ନେବି ମୁଁ ଶହେ ଜନମ, ୨୦୦୭
 ଲାଲ୍ ଟୁକୁ ଟୁକୁ ସାଧବ ବୋହୂ, ୨୦୦୭
 କାଳୀ ଶଙ୍କର, ୨୦୦୭
 ଏ ମନ ମାନେନା, ୨୦୦୭
 ପ୍ରେମ ଋତୁ ଆସିଲାରେ, ୨୦୦୬

 ଆଧାର 

 ଅଧିକ ତଥ୍ୟ 

 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଶାର ପୁରୁଷ ଅଭିନେତା
ଚନ୍ଦନ କର

ଚନ୍ଦନ କର ଭାରତର ଓଡ଼ିଶାରେ ଜଣେ ଜଣାଶୁଣା ଓଡ଼ିଆ ଅଭିନେତା । 
 ସେ ୨୦୦୬ରେ ବାବୁ ଆଇ ଲଭ ୟୁ ସିନେମାରୁ ଅଭିନେତ୍ରୀ ଅର୍ଚ୍ଚିତା ସାହୁଙ୍କ ବିପକ୍ଷରେ ନିଜ କଥାଚିତ୍ର ଜୀବନ ଆରମ୍ଭ କରିଥିଲେ । 

 ବାଲ୍ୟ ଜୀବନ 
ଚନ୍ଦନ କର କଟକରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ରମାକାନ୍ତ କର ଜଣେ ସେବା ନିବୃତ ସରକାରୀ ଯନ୍ତ୍ରୀ ଅଟନ୍ତି । ସେ ଡି.ଏ.ଭି ପବ୍ଲିକ୍ ସ୍କୁଲ୍, ୟୁନିଟ୍-୪, ଭୁବନେଶ୍ୱରରେ ପ୍ରାଥମିକ ଶିକ୍ଷା ସମାପ୍ତ କରିଥିଲେ । ଚନ୍ଦନ ୨୦୦୩ ମସିହାରେ ଇଲେକ୍ଟ୍ରୋନିକ୍ସ୍ ଆଣ୍ଡ୍ ଟେଲିକମ୍ୟୁନିକେସନ୍ ଡିପାର୍ଟମେଣ୍ଟ୍ରେ ଓଡ଼ିଶା ଇଞ୍ଜିନିୟରିଂ କଲେଜରୁ ବିଟେକ୍ରେ ସ୍ନାତକ ଉପାଧି ହାସଲ କରିଛନ୍ତି ।

 କର୍ମ ଜୀବନ 
ଚନ୍ଦନ କର ପେଷାରେ ଜଣେ ସପ୍ଟବେର୍ ଇଞ୍ଜିନିୟର । ସେ ଏକ ବହୁରାଷ୍ଟ୍ରିୟ ଆଇ.ଟି କମ୍ପାନିରେ କାର୍ଯ୍ୟରତ ।

 ସିନେମା 
 ୨୦୦୬ - ବାବୁ ଆଇ ଲଭ ୟୁ 
 ୨୦୦୬ - ଦେ ମା ଶକ୍ତୀ ଦେ
 ୨୦୦୮ ‌- ମତେ ଆଣିଦେଲ ଲକ୍ଷେ ଫଗୁଣ
 ୨୦୦୮ - ଛାତି ଚିରି ଦେଲେ ତୁ
 ୨୦୦୯ - ଧିରେ ଧିରେ ପ୍ରେମ ହେଲା
 ୨୦୦୯ - କେଉଁ ଦୁନିଆଁରୁ ଆସିଲ ବନ୍ଧୁ
 ୨୦୦୯ - ପାଗଳ କରିଛି ପାଉଁଜି ତୋର
 ୨୦୦୯ - ଶନି ଦେବ
 ୨୦୧୦ - ଏଇ ମିଳନ ଯୁଗ ଯୁଗର
 ୨୦୧୦ - ଛାତିରେ ଲେଖିଛି ତୋରି ନାଁ
 ୨୦୧୧ - ହିରୋ - ପ୍ରେମ କଥା
 ୨୦୧୧ - ପ୍ଳଟ ନଂ,୧୦୪ (ମୁକ୍ତି ଅପେକ୍ଷାରେ)
 ୨୦୧୨ - ଟଙ୍କା ତୁଝେ ସଲାମ୍ (ନିର୍ମାଣାଧୀନ)
 ୨୦୨୩* - କଳାପାହାଡ଼
 ୨୦୨୩ - ମହର୍ଷି

 ଟେଲିଭିଜନ 
 ଏଇତ ଜୀବନ (ଓଟିଭି)
 ଫୋନ୍ ଇନ୍ (ଇଟିଭି)
 ସେଲିବ୍ରିଟି ସୋ (ତରଙ୍ଗ)
 ଡେ ବିଥ୍ ଏ ଷ୍ଟାର୍ (ତରଙ୍ଗ)
 ଷ୍ଟାର୍ ଚଏସ୍ (ତରଙ୍ଗ)
 ଷ୍ଟାର୍ ଟେଷ୍ଟ (ତରଙ୍ଗ)
 ବେଷ୍ଟ ଇନ୍ ଓଡ଼ିଶା (ତରଙ୍ଗ)
 କିଛିକଥା କିଛିଗୀତ (ତରଙ୍ଗ)

 ମାନ ସମ୍ମାନ 
 ବର୍ଷ ପୁରସ୍କାର ବିଭାଗ ଚଳଚ୍ଚିତ୍ର ପରିଣାମ ୨୦୦୬ ଓମ୍ ଶ୍ରୀ ପୁରସ୍କାର ନବାଗତ ଅଭିନେତା - ପୁରୁଷ ବାବୁ ଆଇ ଲଭ ୟୁ ଜିତିଛନ୍ତି ୨୦୦୬ ଶୁଭମ୍ ପୁରସ୍କାର ନବାଗତ ଅଭିନେତା - ପୁରୁଷ ବାବୁ ଆଇ ଲଭ ୟୁ ଜିତିଛନ୍ତି ୨୦୦୯ ମୁନ୍ ଟିଭି ପୁରସ୍କାର ଖଳନାୟକ ଚରିତ୍ର - ପୁରୁଷ ମତେ ଆଣିଦେଲ ଲକ୍ଷେ ଫଗୁଣ ଜିତିଛନ୍ତି

 ଆଧାର 

 ବାହାର ଆଧାର 
 
 www.welcomeorissa.com profile 
 www.izeans.com 

ଶ୍ରେଣୀ:ଓଲିଉଡ଼
ଶ୍ରେଣୀ:୧୯୮୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଶାର ପୁରୁଷ ଅଭିନେତା
ରଞ୍ଜୀବ ବିଶ୍ୱାଳ

ରଞ୍ଜୀବ ବିଶ୍ୱାଳ ଓଡ଼ିଶାରେ ଜନ୍ମିତ ଜଣେ ଭାରତୀୟ କ୍ରିକେଟ ଖେଳାଳି । ସେ ଓଡ଼ିଶା ରଣଜି ଦଳରେରେ ଖେଳୁଥିଲେ । ୧୯ ବର୍ଷରୁ କମ ବର୍ଗର କ୍ରିକେଟ ଦଳରେ ଭାରତ ତରଫରୁ ପାକିସ୍ଥାନ ବିପକ୍ଷରେ ୪ଟି ଟେଷ୍ଟ ମ୍ୟାଚରେ ପ୍ରତିନିଧିତ୍ୱ କରିଥିଲେ । ୧୯୯୭ମସିହାରେ ଭାରତୀୟ କ୍ରିକେଟ ଦଳରୁ ଅବସର ଗ୍ରହଣ କରିଥିଲେ ।

 ପରିବାର 
ବିଶ୍ୱାଳ ଓଡ଼ିଶାର ପୂର୍ବତନ ଉପ-ମୁଖ୍ୟମନ୍ତ୍ରୀ ବସନ୍ତ କୁମାର ବିଶ୍ୱାଳଙ୍କ ପୁଅ । ସେ ଓଡ଼ିଶା ରାଜନୀତିରେ ବର୍ତ୍ତମାନ ସକ୍ରିୟ ଥିବା ଚିରଞ୍ଜିବ ବିଶ୍ୱାଳଙ୍କ ଭାଇ । ସେ ଅନିତା ମହାନ୍ତିଙ୍କୁ ବିବାହ କରିଛନ୍ତି ।

 ଆଧାର 

 ବାହାର ଆଧାର 
 Cricinfo Website - Player Page

ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କ୍ରିକେଟ ଖେଳାଳି
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ସୁଜାତା ମହାପାତ୍ର

ସୁଜାତା ମହାପାତ୍ର ଜଣେ ଓଡ଼ିଶୀ ନୃତ୍ୟାଙ୍ଗନା। Orissi performance by Sujata Mohapatra The South Asian Times, March 12, 2007.Sujata Mohapatra review

 ବାଲ୍ୟ ଜୀବନ ଓ ବ୍ୟକ୍ତିଗତ ଜୀବନ 
ସୁଜାତା ମହାପାତ୍ର ୧୯୬୮ ମସିହାରେ ବାଲେଶ୍ୱରଠାରେ ଜନ୍ମଗ୍ରହଣ କରିଥିଲେ । ସେ ବାଲ୍ୟ କାଳରେ ପ୍ରଥମେ ଗୁରୁ ସୁଧାକର ସାହୁଙ୍କଠାରୁ ଓଡ଼ିଶୀ ନୃତ୍ୟ ଶିକ୍ଷା ଆରମ୍ଭ କରିଥିଲେ ।Sudhakar Sahu: First Guru of Sujata Mohapatra The Hindu ୧୯୮୭ମସିହାରେ ଭୁବନେଶ୍ୱର ଆସି ଓଡ଼ିଶୀ ଗବେଷଣା କେନ୍ଦ୍ର, ଭୁବନେଶ୍ୱରରେ ପଦ୍ମ ବିଭୂଷଣ ଗୁରୁ କେଳୁଚରଣ ମହାପାତ୍ରଙ୍କଠାରୁ ନୃତ୍ୟ ଶିକ୍ଷା କରିଥିଲେ ।http://www.hindu.com/thehindu/fr/2005/08/12/stories/2005081202240200.htm ଗୁରୁ କେଳୁଚରଣ ମହାପାତ୍ରଙ୍କ ପୁତ୍ର ରତିକାନ୍ତ ମହାପାତ୍ରଙ୍କୁ ବିବାହ କରିଛନ୍ତି ।  ତାଙ୍କ ଝିଅ ପ୍ରିତିଷା ମହାପାତ୍ର ବି ଜଣେ ନୃତ୍ୟଶିଳ୍ପୀ ।

 କର୍ମଜୀବନ 
thumb|250px|ଓଡ଼ିଶୀନୃତ୍ୟ ମୁଦ୍ରାରେ ସୁଜାତା ମହାପାତ୍ର
ସୁଜାତା ମହାପାତ୍ର ଓଡ଼ିଶୀ ଓ ଓଡ଼ିଶାର ଲୋକନୃତ୍ୟରୁ ତାଙ୍କ କର୍ମଜୀବନ ଆରମ୍ଭ କରିଥିଲେ । ପ୍ରଥମ ଗୁରୁ ସୁଧାକର ସାହୁଙ୍କ ନୃତ୍ୟମଣ୍ଡଳୀ ସହିତ ରହି ସେ ଓଡ଼ିଶାର ପୁରପଲ୍ଲୀରେ ନୃତ୍ୟ ପରିବେଷଣ କରିଥିଲେ ।

 ମାନସମ୍ମାନ ଓ ପୁରସ୍କାର 
 କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର - ୨୦୧୭
 ମାହାରୀ ସମ୍ମାନ - ପଙ୍କଜ ଚରଣ ଫାଉଣ୍ଡେସନ
 ୨ୟ ସଞ୍ଜୁକ୍ତା ପାଣିଗ୍ରାହୀ ସମ୍ମାନ - ଚିତ୍ରା କୃଷ୍ଣମୂର୍ତ୍ତୀ - ବ୍ୱାସିଙ୍ଗ୍‌ତନ୍ ଡି.ସି.
 ଆଦିତ୍ୟ ବିର୍ଲା କଳା କିରଣ ସମ୍ମାନ - ମୁମ୍ବାଇ
 ରାଜା ଫାଉଣ୍ଡେସନ ସମ୍ମାନ - ଦିଲ୍ଲୀ
 ହୋପ୍ ଅଫ୍ ଇଣ୍ଡିଆ - ୨୦୧୧
 ନୃତ୍ୟ ରାଗିଣୀ - ପୁରୀ - ୨୦୦୨
 ବୈଶାକ୍ଷୀ ସମ୍ମାନ
 ପ୍ରାଣନାଥ ସମ୍ମାନ
 ଅଭିନନ୍ଦନିକା - ପୁରୀ - ୨୦୦୨
 ଭିମେଶ୍ୱର ପ୍ରତିକ୍ଷା ସମ୍ମାନ - ୨୦୦୪
 ରାଜା ପୁରସ୍କାର - ୨୦୦୮
 ଟପ୍ ଗ୍ରେଡେଡ୍ ଆର୍ଟିସ୍ଟ ଅଫ୍ ଦୁରଦର୍ଶନ - ଆଇ. ସି. ସି. ଆର 

 ଆଧାର 

ଅଧିକ ତଥ୍ୟ

ଶ୍ରେଣୀ:୧୯୬୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ଓଡ଼ିଶୀ ନୃତ୍ୟଶିଳ୍ପୀ
ଗୌର ଘୋଷ

ଗୌର ଘୋଷ (୨୨ ନଭେମ୍ବର ୧୯୨୯ - ୧୦ ଡିସେମ୍ବର ୧୯୯୪) ଓଡ଼ିଆ କଥାଚିତ୍ର ଜଗତର ଜଣେ ଅଭିନେତା, ପ୍ରଯୋଜକ ଓ ନିର୍ଦ୍ଦେଶକ ।  ଓଡ଼ିଆ ଚଳଚ୍ଚିତ୍ର ଜଗତକୁ ସମୃଦ୍ଧ କରିବାରେ ଗୌର ବାବୁଙ୍କ ଅବଦାନ ରହିଛି ।
 ବ୍ୟକ୍ତିଗତ ଜୀବନ 
ଗୌର, ୧୯୨୯ ମସିହା ନଭେମ୍ବର ୨୨ତାରିଖରେ କଟକର ଏକ ବଙ୍ଗାଳୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ଜନ୍ମ ନାମ ଥିଲା ରାୟ ଗୌର । ତାଙ୍କ ପୂର୍ବପୁରୁଷମାନେ ପଶ୍ଚିମ ବଙ୍ଗର ବର୍ଦ୍ଧମାନର ମୂଳ ବାସିନ୍ଦା । ୧୯୪୭ମସିହାରେ ସେ କଟକର ପ୍ୟାରୀମୋହନ ଏକାଡେମୀରୁ ମାଟ୍ରିକ ପାସ କରି, ଭାରତୀୟ ରେଳ ବିଭାଗରେ ଯୋଗ ଦେଇଥିଲେ । ଓଡ଼ିଆ କଥାଚିତ୍ର ଅଭିନେତ୍ରୀ ପାର୍ବତୀ ଘୋଷ ତାଙ୍କ ଧର୍ମପତ୍ନୀ । ପାର୍ବତୀ, ଗୌରଙ୍କର ସମସ୍ତ ଚଳଚ୍ଚିତ୍ରରେ ତାଙ୍କ ସହ କାର୍ଯ୍ୟ କରିଥିଲେ । ୧୯୫୩ର ଚଳଚ୍ଚିତ୍ର ଆମରି ଗାଁ ଝୁଅରେ ପ୍ରଥମ ଥର ପାଇଁ ଗୌର-ପାର୍ବତୀ ନାୟକ-ନାୟିକା ଭୂମିକାରେ ଅବତୀର୍ଣ୍ଣ ହୋଇଥିଲେ ।  ତାଙ୍କ ଝିଅ ରାତ୍ରୀ ଘୋଷ ମଧ୍ୟ ଜଣେ ଅଭିନେତ୍ରୀ ।
୧୯୯୪ ମସିହା ଡିସେମ୍ବର ୧୦ ତାରିଖ ସନ୍ଧ୍ୟା ୭ଟ ୧୫ ମିନିଟରେ ଗୌର ବାବୁ ଇହଲିଳା ସମ୍ବରଣ କରିଥିଲେ । 

 ବୃତ୍ତିଗତ ଜୀବନ 
ରେଭେନ୍ସା ମହାବିଦ୍ୟାଳୟରେ ପଢୁଥିବା ବେଳେ, ଗୌର ଘୋଷ ତତକାଳୀନ "ପ୍ରଜା ସୋସାଲିଷ୍ଟ ପାର୍ଟି" ଆନୁକୁଲ୍ୟରେ ଜନସଚେତନତା ସୃଷ୍ଟି କରିବା ପାଇଁ ନାଟକରେ ଅଭିନୟ କରୁଥିଲେ । ଆଇ.ଏ ପଢ଼ିବା ବେଳୁ, "ରୂପ ଭାରତୀ" ନାମକ ଫିଲ୍ମ ନିର୍ମାଣ ସଂସ୍ଥାରେ ଯୋଗ ଦେଇଥିଲେ । ଏଥି ସହିତ ଅନ୍ନପୂର୍ଣ୍ଣା ବି ଗ୍ରୁପରେ ମଧ୍ୟ ନାଟକ କରୁଥିଲେ । ମନୋରଞ୍ଜନ ଦାସଙ୍କ ନାଟକ "ଅଗଷ୍ଟ ୯"ରେ 'ଅମର' ଚରିତ୍ରରେ ଅଭିନୟ କରି, ଗୌର ଖୁବ ଲୋକପ୍ରିୟ ହୋଇ ପାରିଥିଲେ । ବିଭିନ୍ନ ସମୟରେ ସେ "ଜନ ସଂସ୍କୃତି ସଂଘ", "ଓଡ଼ିଶା ଥିଏଟର" ଓ ମୂମ୍ବାଇର "ପୃଥ୍ୱୀ ଥିଏଟର" ଆନୁକୁଲ୍ୟରେ ନାଟକ କରୁଥିଲେ । ସେ ମୋଟ ୯ଟି ଓଡ଼ିଆ କଥାଚିତ୍ରରେ ଅଭିନୟ କରିବା ସହ ୨ଟି କଥାଚିତ୍ରର ପ୍ରଯୋଜନା ଓ ଗୋଟିଏ କଥାଚିତ୍ରର ନିର୍ଦ୍ଦେଶନା ଦେଇଛନ୍ତି । ୧୯୫୦ ମସିହାରେ ମୁକ୍ତିଲାଭ କରିଥିବା ଶ୍ରୀ ଜଗନ୍ନାଥ, ଗୌରଙ୍କ ଅଭିନିତ ପ୍ରଥମ ଚଳଚ୍ଚିତ୍ର । ୧୯୫୫ର ଚଳଚ୍ଚିତ୍ର ଭାଇ ଭାଇ ଥିଲା ତାଙ୍କଦ୍ୱାରା ନିର୍ମିତ ପ୍ରଥମ ଚଳଚ୍ଚିତ୍ର, ସେଥିରେ ସେ ଏକାଧିକ ନୂତନ ପ୍ରତିଭାମାନଙ୍କୁ ସୁଯୋଗ ଦେଇଥିଲେ । "ଭାଇ ଭାଇ" ଚଳଚ୍ଚିତ୍ରରେ ପ୍ରଥମ ଥର ପାଇଁ ମନୋଜ ଦାସ ସଂଳାପ ଲେଖିଥିଲେ । ନିତାଇ ପାଲିତ ଚିତ୍ରନାଟ୍ୟ ରଚନା କରିଥିଲେ । ଭୁବନେଶ୍ୱର ମିଶ୍ର ଓ ବାଳକୃଷ୍ଣ ଦାସ ପ୍ରଥମ ଥର ପାଇଁ ମିଳିତ ଭାବରେ ସଂଗୀତ ନିର୍ଦ୍ଦେଶନା ଦେଇଥିଲେ । ପରବର୍ତ୍ତୀ ସମୟରେ ତାଙ୍କ ଚଳଚ୍ଚିତ୍ର ଲକ୍ଷ୍ମୀ, କା, ସ୍ତ୍ରୀ ଓ ସଂସାର ସଫଳତା ଲାଭ କରିଥିଲା ଓ କଟକରେ ଲଗାତାର ୧୦୦ ଦିନ ଧରି ପ୍ରଦର୍ଶିତ ହୋଇଥିଲା । ପ୍ରଥମ ଓଡ଼ିଆ ପ୍ରଯୋଜକ ଭାବରେ ଗୌର, ଦୂରଦର୍ଶନ ପାଇଁ ହିନ୍ଦୀ ଭାଷାରେ "ସୋପାନ", "ପ୍ରଶ୍ନ", "ଯଶୋଧାରା" ଭଳି ଟେଲିଫିଲ୍ମ ନିର୍ମାଣ କରିଥିଲେ । ଯଶୋଧାରାରେ, ସେ ନିଶାଦ୍ରବ୍ୟ ସେବନ, ସୋପାନରେ ଶ୍ରମିକ ସମସ୍ୟା ଓ ପ୍ରଶ୍ନରେ ନାରୀମାନଙ୍କ ସମସ୍ୟା ଉପରେ ଆଲୋକପାତ କରାଯାଇଥିଲା । ସେ "ଓଡ଼ିଶା ଚଳଚ୍ଚିତ୍ର ଉନ୍ନୟନ ନିଗମ"ର ବୋର୍ଡ଼ ଅଫ ପରିଚାଳକ ଭାବରେ ମଧ୍ୟ କାର୍ଯ୍ୟ କରିଥିଲେ । 

 ଓଡ଼ିଆ କଥାଚିତ୍ରକୁ ଅବଦାନ 
କଥାଚିତ୍ରମୁକ୍ତିଲାଭ ବର୍ଷ ଭୂମିକାକେଦାର ଗୌରୀ ୧୯୫୪ଅଭିନେତାଆମରି ଗାଁ ଝୁଅ ୧୯୫୩ଅଭିନେତାସ୍ତ୍ରୀ ୧୯୬୮ଅଭିନେତା, ପ୍ରଯୋଜକକା ୧୯୬୬ଅଭିନେତା, ପ୍ରଯୋଜକଭାଇ ଭାଇ ୧୯୫୬ଅଭିନେତା, ପ୍ରଯୋଜକଲକ୍ଷ୍ମୀ ୧୯୫୩ଅଭିନେତା, ପ୍ରଯୋଜକସଂସାର ୧୯୫୩ଅଭିନେତା, ପ୍ରଯୋଜକ, ନିର୍ଦ୍ଦେଶକ

 ସମ୍ମାନ ଓ ପୁରସ୍କାର 
 ଶ୍ରେଷ୍ଠ ଆଞ୍ଚଳିକ ଚଳଚ୍ଚିତ୍ର ଭାବରେ ରାଷ୍ଟ୍ରପତି ପୁରସ୍କାର (ସ୍ତ୍ରୀ ପାଇଁ) - ୧୯୬୮http://dff.nic.in/ODIA_CINEMA_AND_ODIAS_IN_CINEMA_1.asp
 ଜାତୀୟ ଚଳଚ୍ଚିତ୍ର ପୁରସ୍କାର(ସଂସାର ପାଇଁ) - ୧୯୭୨
 ଓଡ଼ିଆ ଚଳଚ୍ଚିତ୍ର ସୁବର୍ଣ୍ଣ ଜୟନ୍ତୀ ଅବସରରେ ସମ୍ମାନୀତ - ୧୯୮୪
ଆଧାର

 ବାହାର ଆଧାର 
 
 odiamoviedatabase 

ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:୧୯୯୪ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ
ଶ୍ରେଣୀ:ଓଡ଼ିଆ କଥାଚିତ୍ର ପ୍ରଯୋଜକ
ମାୟାଧର ରାଉତ

ମାୟାଧର ରାଉତ (ଜନ୍ମ : ୬ ଜୁଲାଇ ୧୯୩୦) ଜଣେ ଓଡ଼ିଶୀ ନୃତ୍ୟଶିଳ୍ପୀ ଓ ଗୁରୁ । ଓଡ଼ିଶୀ ନୃତ୍ୟରେ ଅବଦାନ ପାଇଁ ସେ ପଦ୍ମଶ୍ରୀ ଓ କେନ୍ଦ୍ର ସଙ୍ଗୀତ ନାଟକ ଏକାଡ଼େମୀ ପୁରସ୍କାର ଲାଭ କରିଛନ୍ତି । ଓଡ଼ିଶୀ ନୃତ୍ୟକୁ ଶାସ୍ତ୍ରୀୟ ମାନ୍ୟତା ମିଳିବା ଦିଗରେ ମାୟାଧର ପ୍ରୟାସ କରିଥିଲେ ।
thumb|ଜୟନ୍ତିକାରେ ଛାତ୍ରଙ୍କ ସହ ମାୟାଧର ରାଉତ

 ଜୀବନୀ 

 ପ୍ରାରମ୍ଭିକ ଜୀବନ 
ମାୟାଧର ରାଉତ ଓଡ଼ିଶାର କଟକ ଜିଲ୍ଲାରେ ଜନ୍ମଗ୍ରହଣ କରିଥିଲେ । ବଡ଼ଭାଇ ହରିହର ରାଉତଙ୍କ ପ୍ରଭାବରେ ସେ ପିଲାବେଳୁ ନାଟକ ଓ ନୃତ୍ୟ ସହିତ ଜଡ଼ିତ ହୋଇଥିଲେ । ନାଟ୍ୟଗୁରୁ କାଳୀଚରଣ ପଟ୍ଟନାୟକ, ଦୁର୍ଲଭ ସିଂ, ପଙ୍କଜ ଚରଣ ଦାସ, ମୋହନ ମହାପାତ୍ର, ଯୁଦ୍ଧିଷ୍ଟିର ମହାମାତ୍ର, ମୋହନ ସୁନ୍ଦର ଦେବ ଗୋସ୍ୱାମୀ ଓ ଦୟାଲ ଶର୍ମା ଆଦିଙ୍କଠାରୁ ସେ ନୃତ୍ୟ, ଅଭିନୟ ଓ ମଞ୍ଚକଳା ଶିକ୍ଷା କରିଥିଲେ । ରାମ ଗୋପାଳ ମିଶ୍ରଙ୍କଠାରୁ ସେ କଥକ ନୃତ୍ୟ ଶିକ୍ଷା କରିଥିଲେ । ୧୯୫୧ ମସିହାରେ ସେ ଏକ ବୃତ୍ତିଲାଭ କରି କଳାକ୍ଷେତ୍ରକୁ ଯାଇଥିଲେ । ସେଠାରେ ସେ ରୁକ୍ମଣୀ ଦେବୀ ଅରୁଣ୍ଡଲେଙ୍କଠାରୁ ଭରତନାଟ୍ୟମ ଓଟି କେ ଚନ୍ଦୁ ପାଣିକରଙ୍କଠାରୁ କଥକଳୀ ନୃତ୍ୟ ଶିକ୍ଷା କରିଥିଲେ ।

 ବୃତ୍ତି 
ସେ କଟକର କଳାବିକାଶ କେନ୍ଦ୍ର, ନାଟ୍ୟ ବାଲେଟ ସେଣ୍ଟର, ଦ ନୃତ୍ୟ ନିକେତନ, ଶ୍ରୀରାମ ଭାରତୀୟ କଳାକେନ୍ଦ୍ର ଓ ତାଙ୍କ ନିଜସ୍ୱ ଅନୁଷ୍ଠାନ ମାୟାଧର ସ୍କୁଲ ଅଫ ଓଡ଼ିଶୀ ଡାନ୍ସରେ  ଓଡ଼ିଶୀ ନୃତ୍ୟ ଶିକ୍ଷାଦାନ କରିଛନ୍ତି । ୧୯୭୨ ମସିହାରୁ ସେ ଭାରତ ବାହାରେ ବିଭିନ୍ନ ଦେଶରେ ନୃତ୍ୟ ପରିବେଷଣ କରିଆସିଛନ୍ତି । ଜାପାନ, ଜର୍ମାନୀ, ଆମେରିକା, ହଲାଣ୍ଡ, ସୁଇଜରଲାଣ୍ଡ, ଭିଏତନାମ, ପାକିସ୍ଥାନ ଓ ୱେଷ୍ଟ ଇଣ୍ଡିଜ ଆଦି ଦେଶରେ ସେ ନୃତ୍ୟ ପରିବେଷଣ ଓ ଶିକ୍ଷାଦାନ କରିଛନ୍ତି ।

ମାୟାଧରଙ୍କ ନୃତ୍ୟ ଶିକ୍ଷା ପଦ୍ଧତ୍ତିରେ ଏକ ବିଜ୍ଞାନ ସମ୍ମତ ଦୃଷ୍ଟିକୋଣ ରହିଥାଏ । ଓଡ଼ିଶୀରେ ଅଭିନୟ ବିଭାଗରେ ତାଙ୍କର ମୁଖ୍ୟ ଅବଦାନ ରହିଛି । ସଞ୍ଚାରୀ ଭାବକୁ ଓଡ଼ିଶୀ ନୃତ୍ୟର ଅନ୍ତର୍ଭୁକ୍ତ କରିବାର ଶ୍ରେୟ ତାଙ୍କୁ ଯାଏ । 

ସେ ସଂଯୋଜନା କରିଥିବା ନୃତ୍ୟ ମଧ୍ୟରେ ତପସ୍ୱିନୀ, ମେଘଦୂତ, ସିଂଘଳ, କୃଷ୍ଣ ଚରିତ୍ରମ ଓ ଗୀତଗୋବିନ୍ଦମ ଆଦି ଅନ୍ୟତମ ।

 ପରିବାର 
ମାୟାଧରଙ୍କ ପତ୍ନୀଙ୍କ ନାମ ମମତା ଖୁଣ୍ଟିଆ । ତାଙ୍କର ଦୁଇ ପୁଅ ଓ ଗୋଟିଏ ଝିଅ । ଝିଅ ମଧୁମିତା ରାଉତ ଜଣେ ଓଡ଼ିଶୀ ନୃତ୍ୟଶିଳ୍ପୀ ଏବଂ ଦିଲ୍ଲୀରେ ତାଙ୍କ ଅନୁଷ୍ଠାନ ଜୟନ୍ତିକାରେ ନୃତ୍ୟ ଶିକ୍ଷାଦାନ ମଧ୍ୟ କରନ୍ତି ।

 ସମ୍ମାନ ଓ ପୁରସ୍କାର 
 ପଦ୍ମଶ୍ରୀ - ୨୦୧୦
 କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର - ୧୯୮୫
 ସଙ୍ଗୀତ ନାଟକ ଏକାଡେମୀ ଟାଗୋର ରତ୍ନ - ୨୦୧୧
 କବି ସମ୍ରାଟ ଉପେନ୍ଦ୍ର ଭଞ୍ଜ ସମ୍ମାନ - ୨୦୦୪
 ଓଡ଼ିଶା ସଙ୍ଗୀତ ନାଟକ ଏକାଡେମୀ ସମ୍ମାନ - ୧୯୭୭
 ସାହିତ୍ୟ କଳା ପରିଷଦ ସମ୍ମାନ - ୧୯୮୪
 ଉତ୍କଳ ପ୍ରତିଭା ପୁରସ୍କାର - ୧୯୮୪
 ରାଜୀବ ଗାନ୍ଧୀ ସମ୍ମାନ - ୨୦୦୩
 ବିଜୁ ପଟ୍ଟନାୟକ ସମ୍ମାନ - ୧୯୯୩

 ଆଧାର 

ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଶୀ ନୃତ୍ୟଶିଳ୍ପୀ
ଶ୍ରେଣୀ:କଟକ ଜିଲ୍ଲାର ଲୋକ